השורט סקוויז של מניות גיימסטופ

השורט סקוויז של מניות גיימסטופ התרחש בינואר 2021 כאשר מחיר המניות של קמעונאית משחקי הווידאו האמריקאית גיימסטופ חווה זינוק חסר תקדים בעקבות רכישת מניות החברה על ידי משקיעים רבים למדיי שחלקם הגדול השתייך לקהילה המקוונת r/wallstreetbets בפלטפורמה Reddit בה המשתמשים תיאמו ביניהם את רכישת מניות חברת גיימסטופ בניסיון לגרום ל"שורט סקוויז" של המניות. המהלך הוביל להפסדים כספיים ניכרים לקרנות הגידור ולמוכרים בחסר אשר ניסו להרוויח מכך שהערך של המניה היה במגמת ירידה לאורך השנים. חברת גיימסטופ, אשר בעבר הייתה קמעונאית דומיננטית בתעשיית משחקי הווידאו, התמודדה בשנים שקדמו לשורט סקוויז עם קשיים פיננסיים ניכרים בעיקר בעקבות התחרות עם השירותים שסיפקו לגיימרים את האפשרות להוריד משחקי וידאו מלאים דרך שירותים דיגיטליים ובעקבות התחרות עם חברות קמעונאות מקוונות כמו אמזון. בעקבות כך הערך של מניות החברה ירד באופן הדרגתי לאורך השנים, ומשקיעים רבים, ובמיוחד קרנות גידור, החליטו שהעתיד של החברה עגום ולכן החליטו לעסוק במכירה בחסר של מניות גיימסטופ במסגרתה הם חתרו לשאול מניות גיימסטופ ולמכור אותם באופן מיידי, בתקווה לקנות אותן בחזרה מאוחר יותר במחיר נמוך יותר, ובאופן הזה להרוויח מההפרש, בהסתמך על כך שהמחיר של המנייה צפוי כמעט בוודאות להמשיך לרדת. לקראת סוף 2020 חלק גדול מהמניות הזמינות של גיימסטופ נמכרו במסגרת מכירה בחסר. משקיעים שונים אשר השתייכו לקהילה המקוונת r/wallstreetbets בפלטפורמת Reddit הבחינו במגמה הזו, והחלו לזהות הזדמנות לגרום לשורט סקוויז על ידי רכישה והחזקה של מניות גיימסטופ - דבר שיגרום למחיר המניות לעלות ויאלץ את אלו שעוסקים במכירה בחסר לרכוש בחזרה את המניות במחיר גבוה יותר, ויגרום לכך שהביקוש של המניות יגדל באופן ניכר. בינואר 2021 מחיר המניות של גיימסטופ החל לעלות באופן דרמטי. באותה התקופה משקיעים שונים, ובמיוחד אלה שהגיעו מקהילת r/wallstreetbets בפלטפורמת Reddit, החלו לרכוש בהמוניהם את מניות גיימסטופ, והדבר גרם למחיר של המנייה להרקיע שחקים. השורט סקוויז גרם לכך שבשיא, ב-28 בינואר, מחיר המניה של גיימסטופ היה מעל ל-500 דולר למניה - כמעט פי 30 מהשווי של 17.25 דולרים למניה בתחילת החודש. ככל שמחיר המניה עלה, קרנות הגידור, אשר ניסו במקור לבצע מכירה בחסר, החלו לעמוד בפני לחץ הולך וגובר. על מנת למנוע הפסדים נוספים קרנות הגידור נאלצו לרכוש בחזרה את המניות של גיימסטופ במחירים גבוהים בהרבה, והדבר גרם למניה לעלות עוד יותר. הדבר גרם להפסדים מסיביים לחלק מקרנות הגידור, ובמיוחד לקרן הגידור מלווין קפיטל, אשר לפי הדיווחים הפסידה מיליארדי דולרים כתוצאה מהמהלך. במהלך אותה התקופה מחיר המניה של גיימסטופ השתנה באופן ניכר על בסיס יומי והדבר הוביל לכך שהאירוע זכה לסיקור תקשורתי נרחב באותה העת. ב-28 בינואר, מספר ברוקרים, ובמיוחד שירותי ברוקרים מבוססי אפליקציות כמו Robinhood, עצרו באופן זמני את הרכישות של מניות גיימסטופ, בטענה שהם לא היו מסוגלים לספק מספיק משכונים במסלקות על מנת לבצע את אותן ההשקעות שהלקוחות שלהם ביקשו לבצע. ההגבלות הללו עוררו זעם בקרב משקיעים רבים שהאשימו את אותן הפלטפורמות וכמו גם פוליטיקאים ואנשי עסקים בולטים מכל הקשת הפוליטית בכך שהם מבצעים מניפולציות לשוק הפיננסי על חשבונם. עשרות תביעות ייצוגיות הוגשו נגד Robinhood וברוקרים אחרים, וההגבלות שהוטלו הובילו גם לכך שהוועדה של בית הנבחרים האמריקני לשירותים פיננסיים קיימה שימוע בקונגרס על התקרית. בשבועות שלאחר השורט סקוויז מחיר המניה של גיימסטופ צנח באופן מהותי, אם כי המחיר של המניה נותר גבוה באופן משמעותי מהמחיר של המניה לפני השורט סקוויז. חלק מהמשקיעים שרכשו את המניות של גיימסטופ שמחיר המנחה היה בשיא הפסידו סכומי כסף ניכרים כאשר מחיר המניה צנח, בעוד שאחרים אשר מכרו את המניות לקראת המועד בו מחיר המניה היה בשיא, הצליחו במקרים רבים להרוויח סכומים משמעותיים. למרות שהשווי של מניות גיימסטופ צנח באופן מהותי, חלק מהמשתמשים בקהילת r/wallstreetbets ניסו באותה העת לשכנע את המשתמשים האחרים שלא למכור את מניות גיימסטופ בכל מקרה, בטענה שהשווי של המניות צפוי לעלות או בטענה שאם הם יסרבו למכור את המניות יהיה לכך מסר פוליטי. המניות של גיימסטופ המשיכו לחוות תנודתיות במשך החודשים הבאים, בין היתר בשל התעניינות מתמשכת מצד משקיעים רבים במניות של גיימסטופ. זו הייתה הפעם הראשונה בה קבוצה גדולה ומאורגנת של משקיעים קמעונאיים הצליחה להשפיע באופן משמעותי על מחיר מניה, ולהסב הפסדים גדולים לקרנות גידור. השורט סקוויז חשף את החולשות של מכירה בחסר, והדגיש את הצורך ברגולציות שייקחו בחשבון את ההשפעה הגוברת של משקיעים אשר מאורגנים באמצעות פלטפורמות מקוונות כמו Reddit על השווקים הפיננסים. הקהילה המקוונת r/wallstreetbets בפלטפורמה Reddit, אשר מילאה תפקיד מרכזי באירוע, זכתה לפרסום נרחב בעקבות האירוע אשר גרם לכך שמיליוני משתמשים הפכו לחברים באותה הקהילה בעקבות השורט סקוויז. סרט הדרמה האמריקני "כסף טיפש", אשר הקרנת הבכורה שלו התקיימה ב-22 בספטמבר 2023, התבסס על האירוע. בסרט כיכבו בין היתר פול דנו, פיט דייווידסון, וינסנט ד'אונופריו, אמריקה פררה, ניק אופרמן, אנתוני ראמוס, סבסטיאן סטן, שיילין וודלי וסת' רוגן. הסרט הדוקומנטרי "GameStop: Rise of the Players" (אנ') עסק גם באירוע ומסגרתו רואיינו משקיעים מהקהילה המקוונת r/wallstreetbets שהיו מעורבים בשורט סקוויז. הקרנת הבכורה של הסרט התקיימה ב-28 בינואר 2022. HBO הפיקה את המיני-סדרה "Gaming Wall Street" (אנ'), אשר התבססה גם היא על האירוע, ואשר עלתה לשידור לראשונה ב-3 במרץ 2022. נטפליקס הפיקה את המיני סדרה "Eat the Rich: The GameStop Saga", אשר התבססה גם היא על האירוע, ואשר עלתה לשידור לראשונה בספטמבר 2022. Kollewe, Julia (28 בינואר 2021). "Wall Street rises despite weak GDP data; GameStop frenzy continues – as it happened". The Guardian. ארכיון מ-6 בפברואר 2021. נבדק ב-2 בפברואר 2021. GameStop shares have surged in recent days and went above $500 briefly in pre-market trading today. {{cite web}}: (עזרה) Winck, Ben. "Robinhood blocks purchases of GameStop, AMC, and others after days of Reddit-fueled rallies". Business Insider. ארכיון מ-28 בינואר 2021. נבדק ב-28 בינואר 2021. {{cite web}}: (עזרה) Mackenzie, Michael; et al. (29 בינואר 2021). "Robinhood raises $1bn from investors and taps banks at end of wild week". Financial Times. ארכיון מ-29 בינואר 2021. נבדק ב-29 בינואר 2021. {{cite news}}: (עזרה) Rudegeair, Peter (29 בינואר 2021). "Robinhood Raises $1 Billion to Meet Surging Cash Demands". The Wall Street Journal. אורכב מ-המקור ב-30 בינואר 2021. נבדק ב-29 בינואר 2021. {{cite news}}: (עזרה) Massa, Annie; et al. (29 בינואר 2021). "Robinhood Fallout Sweeps Market After $1 Billion Lifeline". Bloomberg News. ארכיון מ-29 בינואר 2021. נבדק ב-29 בינואר 2021. {{cite news}}: (עזרה) Platt, Eric; et al. (2 בפברואר 2021). "GameStop shares plunge as Reddit rally deflates". Financial Times. ארכיון מ-2 בפברואר 2021. נבדק ב-2 בפברואר 2021. {{cite news}}: (עזרה) Lipschultz, Bailey (2 בפברואר 2021). "GameStop Rout Erases $27 Billion as Reddit Favorites Lose Steam". Bloomberg News. ארכיון מ-2 בפברואר 2021. נבדק ב-2 בפברואר 2021. {{cite news}}: (עזרה) Darbyshire, Madison; et al. (5 בפברואר 2021). "'Moment of weakness': Amateur investors left counting GameStop losses". Financial Times. ארכיון מ-7 בפברואר 2021. נבדק ב-6 בפברואר 2021. {{cite news}}: (עזרה) Ponczek, Sarah; Gemmell, Katharine; Wells, Charlie (2 בפברואר 2021). "Meme Stocks Lose $167 Billion as Reddit Crowd Preaches Defiance". Bloomberg. ארכיון מ-9 בפברואר 2021. נבדק ב-9 בפברואר 2021. {{cite news}}: (עזרה) Phillips, Matt; Lorenz, Taylor; Bernard, Tara Siegel; Friedman, Gillian (7 בפברואר 2021). "The Hopes That Rose and Fell With GameStop". The New York Times. ארכיון מ-13 באוקטובר 2021. נבדק ב-11 בפברואר 2021. {{cite news}}: (עזרה) McCabe, Caitlin (13 בפברואר 2021). "A Week Inside the WallStreetBets Forum That Launched the GameStop Frenzy". The Wall Street Journal. ארכיון מ-2 במרץ 2021. נבדק ב-15 בפברואר 2021. {{cite news}}: (עזרה) Kroll, Justin (31 בינואר 2021). "MGM Lands Rights To Ben Mezrich's Book Proposal 'The Antisocial Network'; Would Chronicle Recent Wall Street-GameStop Chaos". Deadline Hollywood. ארכיון מ-1 בפברואר 2021. נבדק ב-1 בפברואר 2021. {{cite web}}: (עזרה) "Dumb Money critics reviews". metacritic.com. 23 בספטמבר 2023. ארכיון מ-24 בספטמבר 2023. נבדק ב-23 בספטמבר 2023. {{cite web}}: (עזרה) Murray, Noel (28 בינואר 2022). "Review: Talking-head documentary 'Gamestop: Rise of the Players' focuses on the little guys". Los Angeles Times. ארכיון מ-29 בינואר 2022. נבדק ב-29 בינואר 2022. {{cite news}}: (עזרה) "Gaming Wall Street Trailer Examines Gamestop's 2021 Stock Phenomenon". ScreenRant (באנגלית אמריקאית). 2022-02-27. ארכיון מ-14 במאי 2022. נבדק ב-29 ביוני 2022. {{cite web}}: (עזרה) "IMDB". Eat the Rich: The GameStop Saga. ארכיון מ-3 באפריל 2023. נבדק ב-10 באפריל 2024. {{cite web}}: (עזרה)